Die sneeu lê wit bo-op Tafelberg en die wind sny snerpend hier om my huisie wat onder teen die hange hurk. Dis dan wanneer ek die warmte van rooi soek – die helder uitdagende rooi van die halfmas-handskoene wat die vrou met die sagte, warm hart vir my gebrei het.
Hierdie sop is nie een wat ‘n lang kook soek nie. Jy maak dit maklik binne ‘n halfuur. Maar die geure en die knusse omhelsing sal jou nog lank bybly.